Foto - Postoj/Adam Rábara
Medzi ľuďmi cítiť neistotu, obavu, strach, ale hlavne rozdelenie a napätie, hovorí gréckokatolícky biskup Milan Lach. "Nesporne je to aj dôsledok pandémie a vojny na Ukrajine. Všetci sme akísi dourážaní, rozdelení, potrebujeme znova nachádzať cesty k sebe. V tomto by sme mali ísť príkladom my kresťania – nie slovami, ale svedectvom života," vyzýva nový pomocný biskup Bratislavskej eparchie.
Dnes treba vedieť
Je ťažšie odpustiť alebo prijať odpustenie? Čo s tým, keď nedokážem odpustiť nielen druhým, ale ani sebe samému? Aj o týchto otázkach budeme diskutovať v utorok 5. decembra o 18.30 v divadle Teatro Colorato v Bratislave. Našimi hosťami budú kňaz Ján Buc a psychologička Jana Bieščad Vindišová.
Františkánska rodina si v stredu pripomína 800 rokov od schválenia rehole františkánov. Pri tejto príležitosti bude za účasti generálnych ministrov svätá omša v Lateránskej bazilike, pri ktorej sídlil pápež Honorius III., ktorý rád schválil. (cirkev.cz)
František s biskupmi z Pyrenejského polostrova hovoril v utorok ráno, aby ich informoval o výsledkoch vizitácie v španielskych seminároch. Pápež a biskupi viedli asi dvojhodinový rozhovor. Potom sa biskupi stretli s členmi Dikastéria pre klérus.
Od roku 2018 do roku 2022 eviduje Katolícka cirkev na Slovensku 33 nahlásených prípadov sexuálneho zneužívania. Z toho sa päť prípadov zneužívania klerikmi ukázalo ako nepravdivých, dvanásť je otvorených a zvyšné prípady sa uzavreli. Tieto údaje zmapovala Komisia KBS pre ochranu maloletých v Cirkvi na Slovensku, ktorá vznikla v roku 2018. (tkkbs)
Katedrála bude pre verejnosť znovuotvorená ôsmeho decembra 2024, teda až po letných olympijských hrách v Paríži.
Pápež František zo zdravotných dôvodov zrušil plánovanú cestu do Dubaja. Koncom tohto týždňa sa tam mal zúčastniť na klimatickej konferencii COP28. V uplynulých dňoch pápež obmedzil svoje aktivity pre zápal na pľúcach. (tasr)
Nahlasovanie je možné aj prostredníctvom elektronickej pošty.
Tvrdia to zdroje denníka Il Messaggero, agentúry AP a portálu La Nuova Bussola Quotidiana.
Organizátorom podujatia je občianske združenie Cesta k zmiereniu TJCII.
Najvyšší predstaviteľ Ukrajinskej gréckokatolíckej cirkvi Sviatoslav Ševčuk vyzval na novú encykliku o mieri. "Už dávno tu nebola autentická sociálna encyklika o mieri, hoci Laudato si' a Fratelli tutti sa dotýkali rôznych aspektov. Avšak encyklika o mieri nebola, pričom by poslúžila na načrtnutie vývoja sociálnej náuky cirkvi v dnešných súvislostiach," povedal kyjevský arcibiskup v rozhovore pre agentúru ACI Stampa.